Diari Oficial de la Generalitat Valenciana


Sumari del DOGV 5969, del 06-03-2009 (2009/2511)

Notificació a Inercia 2006, SL. Expedient número 054/08-A.
----------------------------------------------------------

### Dades del document

Número de DOGV
:   5969

Data del DOGV
:   06-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2511


Data del document
:   19-02-2009

Organisme emissor
:   Conselleria d'Infraestructures i Transport

Tipus de document
:   Edicte

Descriptors 

:   * sistema judicial

Notificació a Inercia 2006, SL. Expedient número 054/08-A. [2009/2511]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal d'Inercia 2006, SL, amb domicili a Alcoi, que s'ha dictat laude en l'expedient 054/08-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
Alacant, díhuit de desembre de dos mil huit. A les 11.30 hores es constituïx la Junta Arbitral del Transport d'Alacant a la seu de l'avinguda d'Aguilera, 1-6ª planta, pels membres expressats al marge, amb l'objecte de dictar laude arbitral sobre la controvèrsia plantejada en l'expedient 054/08-A, promogut per Transportes Ochoa, SA, amb domicili a la Font de la Figuera contra Inercia 2006, SL, amb domicili a Alcoi en relació amb la reclamació següent: impagament de ports per servicis de transport realitzats entre Bigastro i Longares i l'Olleria l'abril de 2008, segons les factures núm. 4620.00657 i 4620.00361, de 30 d'abril de 2008, per valor conjunt de 2.573,63 € (dos mil cinc-cents setanta-tres amb seixanta-tres euros) l'IVA inclòs, més interessos i despeses per 121,10 €. Comença la vista oral sense la compareixença de la reclamada, a pesar d'haver sigut citada dins del termini i la forma escaient, segons consta en l'expedient, amb els efectes que determina la vigent legislació recollida més avall. Es concedix la paraula al representant de l'actora, José Vidal Ríos, que ratifica la seua demanda i quantia expressades. Així mateix, són aportats a l'expedient, com a prova documental, els albarans justificatius de recollida i entrega de les diferents partides i estos constituïxen la facturació el muntant de la qual és objecte de la present reclamació en la part relativa a ports contractats. Atés la Junta Arbitral que es complixen, en este cas, les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions de competència de les juntes arbitrals del Transport. Admeses pel col·legi arbitral a instància de l'actora les proves documentals proposades i una vegada estudiada la demanda i feta l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Transportes Ochoa, SA, contra Inercia 2006, SL, per considerar formalitzat el contracte i realitzades les prestacions acordades sense que s'haja provat el pagament dels ports meritat. Conseqüentment amb allò que s'ha exposat procedix que Inercia 2006, SL, abone a Transportes Ochoa, SA, la quantitat de 2.573, 63 € (dos mil cinc-cents setanta-tres amb seixanta-tres euros) l'IVA inclòs, en concepte de ports després de liquidació, més els interessos legals de demora a què haguera lloc des del moment de la interposició de la demanda el 16 d'octubre de 2008 fins a la data del present laude. El present laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que s'haurà de presentar dins dels dos mesos següents al de la notificació, o d'aclariment, dins dels deu dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta al lloc i en la data indicats.  
Alacant, 19 de febrer de 2009.- El president: Manuel Gálvez Acero.